250TH ANNIVERSARY 25 



astronomiae adhibet. His artibus Enckiani illius cometae cursum et veloci- 

 tatem est emensus : propter quod insignissimo praemio Astronomica nostra 

 Societas hominem doctissimum ornavit. Nunc vero habet illud quoque 

 meritorum testimonium, quod Academiarum illius concilii, quod mox Petro- 

 poli conventurum esse audimus, Praeses est nuper electus. Praesento ergo 

 vobis JOHANNEM OSKAR BACKHAND, Turris Speculatoriae Principalis inter 

 Pulkowenses Curatorem, ut admittatur ad gradum Doctoris in Scientia, honoris 

 causa. 



WALDEMAR C. BHOGGER, University of Christiania. 



Eum ad vos duco qui ut geologicae scientiae nullum fere noil genus 

 tetigit, ita in rupium praecipue et saxorum structura atque elementis 

 scrutandis mirabilem peritiam atque eruditionem praestitit. Namque patriae 

 suae litorum et montium formas inspiciendo ea se cognitione imbuit ut 

 priscarum illarum terrae marisque mutationum velut imaginem exprimere 

 potuerit : quod qui scripta eius legerit, is glaciei paulatim recedentis tractus 

 et Oceani modo prolatos modo coartatos fines velut oculis praesens aspicere 

 videatur. Quid quaeritis ? nihil nisi eruditissime idem et disertissime exposuit : 

 novas rerum leges tulit et probavit : quamque alii in singulis geologiae parti- 

 bus diligentiam exercent hie toti illi scientiae adhibuit. Propter illud autem 

 vix minorem laudem mereri videtur, quod his studiis non otio et securitate 

 a ceteris curis remotum se dedit, sed curiae suae consiliis et regendae 

 Universitatis negotiis distractum atque occupatum. 



Itaque cum nemo huius temporis in ea quam profitetur scientia cum maiore 

 laude sit versatus, id quod insigne illud Wollastonianum nuper ei a doctis 

 viris collatum testatur, praesento vobis WALDEMARUM CHRISTOPHORUM 

 BROGGER, Mineralogiae et Geologiae Professorem in Universitate Christianiensi, 

 Rectorem eiusdem Universitatis, ut admittatur ad gradum Doctoris in Scientia, 

 honoris causa. 



WILLIAM B. Scorr, University of Princeton. 



Quod in antiquiore orbis terrarum parte a viris magni nominis iam est factum 

 hie quern videtis in America cuius reipublicae civis est primus effecit. Nam 

 cum alii geologistae aliis scientiae suae partibus se dederint, hie illuc potissi- 

 mum incubuit ut quaenam fuerint ea saecla animantum exquireret quae terras 

 nondum in speciem quam videmus informatas colebant : vestigia eorum 

 e remotissima antiquitate conservata et inclusas ipsis rupibus reliquias 

 enucleavit et in lucem produxit : unde nos modo monstrorum magnitudinem 

 miramur modo notorum hodie animalium fontem atque originem agnoscimus. 

 Quibus rebus inveniendis multum laboris suscepit: immo in ipsa Patagonia, 

 qua terrarum regione nihil potest esse ab humanitate seiunctius, tres continues 

 habitavit annos. Nemo tenebras et crepuscula mundi latiore visu amplexus 

 est, nemo reperta in rationum formam prudentius composuit. Haec ut 



